**รายละเอียดของหลักสูตร**

**หมวดวิชาศึกษาทั่วไป**

**ฉบับปรับปรุง พ.ศ. 2562**

**ชื่อสถาบันอุดมศึกษา : มหาวิทยาลัยราชภัฏยะลา**

**คณะ/หน่วยงาน : กองบริการการศึกษา**

**หมวดที่ 1 ข้อมูลทั่วไป**

**1. ชื่อหลักสูตร**

 ภาษาไทย : หลักสูตรหมวดวิชาศึกษาทั่วไป

 ภาษาอังกฤษ : General Education Program

**2. จำนวนหน่วยกิตที่เรียนตลอดหลักสูตร**

 จำนวนหน่วยกิตรวมตลอดหลักสูตรไม่น้อยกว่า 30 หน่วยกิต

**3. รูปแบบของหลักสูตร**

 3.1 รูปแบบ

 หลักสูตรหมวดวิชาศึกษาทั่วไป

 3.2 ภาษาที่ใช้

 ภาษาไทยและภาษาอังกฤษ

 3.3 การรับเข้าศึกษา

 รับนักศึกษาไทย และนักศึกษาต่างชาติที่สามารถสื่อสารภาษาไทยได้

 3.4 ความร่วมมือกับสถาบันอื่น

 เป็นหลักสูตรเฉพาะสำหรับนักศึกษาหลักสูตรครุศาสตรบัณฑิต 4 ปี (อิงสมรรถนะ) ของมหาวิทยาลัยราชภัฏ 38 แห่ง

**4. สถานภาพของหลักสูตรและการพิจารณาอนุมัติ / เห็นชอบหลักสูตร**

 4.1 หลักสูตรปรับปรุง พ.ศ. 2562 โดยใช้กับนักศึกษาระดับปริญญาตรีหลักสูตรครุศาสตรบัณฑิต 4 ปี

 4.2 เริ่มใช้ตั้งแต่ภาคการศึกษาที่ 1 ปีการศึกษา 2562 เป็นต้นไป

4.3 สภาวิชาการ เห็นชอบในการนำเสนอหลักสูตรต่อสภามหาวิทยาลัย

ในคราวประชุม ครั้งที่ 2/2562 เมื่อวันที่ 6 มีนาคม 2562

4.4 คณะกรรมการกลั่นกรองหลักสูตร เห็นชอบในการนำเสนอหลักสูตรต่อสภามหาวิทยาลัย

ในคราวประชุม ครั้งที่ 2/2562 เมื่อวันที่ 19 มีนาคม 2562

4.5 สภามหาวิทยาลัยอนุมัติหลักสูตร ในคราวประชุม ครั้งที่ 3/2562

เมื่อวันที่ 29 เมษายน 2562

**5. อาจารย์ผู้รับผิดชอบหลักสูตร**

 คณะกรรมการบริหารหมวดวิชาศึกษาทั่วไป มหาวิทยาลัยราชภัฏยะลา

**6. สถานที่จัดการเรียนการสอน**

 มหาวิทยาลัยราชภัฏยะลา

**หมวดที่ 2 ข้อมูลเฉพาะของหลักสูตร**

**1. ปรัชญา ความสำคัญและวัตถุประสงค์ของหลักสูตร**

 **1.1. ปรัชญา**

 เสริมสร้างความเป็นมนุษย์ที่สมบูรณ์ มีความเข้าใจในคุณค่าตนเอง ผู้อื่น และวัฒนธรรมท้องถิ่น

ดำเนินชีวิตอย่างมีคุณธรรมและเป็นพลเมืองที่มีคุณค่า ก้าวทันโลกในศตวรรษที่ 21

 **1.2 ความสำคัญ**

 ด้วยรัฐบาลได้มีนโยบายให้มหาวิทยาลัยราชภัฏ 38 แห่ง ผลิตครูตามหลักสูตรครุศาสตรบัณฑิต 4 ปี (อิงสมรรถนะ) และมติที่ประชุมอธิการบดีมหาวิทยาลัยราชภัฏ ได้มีมติให้มหาวิทยาลัยราชภัฏทั้ง 38 แห่งผลิตครูตามหลักสูตรครุศาสตรบัณฑิต 4 ปี (อิงสมรรถนะ) โดยให้จัดทำหลักสูตรและใช้หลักสูตรดังกล่าวร่วมกันเริ่มตั้งแต่ปีการศึกษา 2562 เป็นต้นไป ขณะเดียวกันกระทรวงศึกษาธิการ โดยรัฐมนตรีว่าการกระทรวงศึกษาธิการ ได้แต่งตั้งคณะทำงานจัดทำมาตรฐานคุณวุฒิระดับปริญญาตรี สาขาครุศาสตร์และสาขาศึกษาศาสตร์ พ.ศ.2562 (มคอ.1) ขึ้นมาใหม่ และในเอกสารแนบท้ายประกาศกระทรวงศึกษา เรื่องมาตรฐานคุณวุฒิระดับปริญญาตรี สาขาวิชาครุศาสตร์และสาขาศึกษาศาสตร์ พ.ศ.2562 ข้อ 8 เนื้อหาสาระสำคัญของสาขาวิชา ข้อ(8.5) หมวดวิชาศึกษาทั่วไป ที่กำหนดว่า หมวดวิชาทั่วไป หมายถึง หมวดวิชาที่เสริมสร้างความเป็นมนุษย์ที่สมบูรณ์ ให้มีความรอบรู้อย่างกว้างขวาง เข้าใจและเห็นคุณค่าของตนเอง ผู้อื่น สังคม ศิลปวัฒนธรรม และธรรมชาติ ใส่ใจต่อความเปลี่ยนแปลงของสรรพสิ่ง พัฒนาตนเองอย่างต่อเนื่อง ดำเนินชีวิตอย่างมีคุณธรรม พร้อมให้ความช่วยเหลือเพื่อนมนุษย์ และเป็นพลเมืองที่มีคุณค่าของสังคมไทยและสังคมโลก ในการจัดการศึกษาหมวดวิชาศึกษาทั่วไปให้ดำเนินการตามประกาศกระทรวงศึกษาธิการ เรื่อง เกณฑ์มาตรฐานหลักสูตรระดับปริญญาตรี พ.ศ.2558 ข้อ 9.1 ทั้งนี้ หากมีความจำเป็นสถาบันการศึกษาอาจจัดวิชาศึกษาทั่วไปให้สอดคล้องกับเกณฑ์มาตรฐานหลักสูตรระดับปริญญาตรีและครอบคลุมเนื้อหาพื้นฐานที่สำคัญและเกี่ยวกับการพัฒนาคุณภาพของบัณฑิตครูทั้งในส่วนของการปฏิบัติตนและประยุกต์ใช้ในการพัฒนาผู้เรียน โดยการเพิ่มเติมรายวิชาหรือปรับเนื้อหารายวิชาในหมวดวิชาศึกษาทั่วไปได้ เพื่อให้บรรลุวัตถุประสงค์ของหมวดวิชาศึกษาทั่วไป โดยมีจำนวนหน่วยกิตไม่น้อยกว่า 30 หน่วยกิต จากเหตุผลความจำเป็นดังกล่าว มหาวิทยาลัยราชภัฏยะลาร่วมกับมหาวิทยาลัยราชภัฏอีก 37 แห่ง จึงได้จัดทำการปรับปรุงหลักสูตรหมวดวิชาการศึกษาทั่วไป พ.ศ.2562 และได้จัดทำและปรับปรุงรายวิชาในหลักสูตรศึกษาทั่วไป (อิงฐานสมรรถนะ) ที่สอดคล้องสัมพันธ์กับหลักสุตรครุศาสตรบัณฑิต 4 ปี (อิงสมรรถนะ) หลักสูตรปรับปรุง พ.ศ. 2562

**1.3 วัตถุประสงค์ของหลักสูตร**

 1. เพื่อให้นักศึกษามีคุณธรรมจริยธรรม มีสุขภาพกายและใจที่แข็งแรงในการดำเนินชีวิตบนพื้นฐานปรัชญาเศรษฐกิจพอเพียง

2. เพื่อให้นักศึกษาตระหนักและสำนึกความเป็นไทย น้อมนำศาสตร์พระราชาในการพัฒนาชุมชนและท้องถิ่นของตนเองและประเทศชาติ

 3. เพื่อให้นักศึกษามีความรอบรู้อย่างกว้างขวางรู้เท่าทันการเปลี่ยนของสังคมโลก มีโลกทัศน์กว้างไกลเข้าใจและเห็นคุณค่าของตนเองและผู้อื่น

 4. เพื่อให้นักศึกษามีทักษะการแสวงหาความรู้ตลอดชีวิตเพื่อพัฒนาอย่างต่อเนื่อง

 5. เพื่อให้นักศึกษามีทักษะในศตวรรษที่21 เพื่อการดำรงชีวิตและการประกอบอาชีพ

 6. เพื่อให้นักศึกษามีจิตอาสา และสำนึกสาธารณะเป็นพลเมืองที่มีคุณค่าของสังคมไทยและสังคมโลก

 7. เพื่อให้นักศึกษาใช้เทคโนโลยีสารสนเทศอย่างรู้เท่าทัน

 8. เพื่อให้นักศึกษาใช้ภาษาในการสื่อสารอย่างมีประสิทธิภาพ

 **1.4 เหตุผลในการปรับปรุงแก้ไข**

 1. เพื่อให้หลักสูตรหมวดวิชาศึกษาทั่วไปสามารถพัฒนาให้นักศึกษาหลักสูตรครุศาสตรบัณฑิต 4ปี (อิงสมรรถนะ) เป็นบัณฑิตคุณภาพตามเจตนารมณ์ของหลักสูตรหมวดวิชาศึกษาทั่วไป

 2. เพื่อสร้างเสริมคุณลักษณะอันพึงประสงค์ของบัณฑิตตามอัตลักษณ์มหาวิทยาลัยราชภัฏยะลา

 3. เพื่อการบูรณาการหลักสูตรหมวดวิชาศึกษาทั่วไปสามารถพัฒนาให้นักศึกษาหลักสูตรครุศาสตรบัณฑิต 4ปี (อิงสมรรถนะ) ให้มีความสมบูรณ์ สอดคล้องกับธรรมชาติของวิชาและความเปลี่ยนแปลงอย่างรวดเร็วของความรู้และเทคโนโลยี รวมทั้งเข้าสู่สมาชิกของประชาคมอาเซียน และสังคมโลก

 4. เพื่อให้สามารถจัดการบริหารหลักสูตร และการจัดการเรียนการสอนเป็นไปอย่างมีประสิทธิภาพและบรรลุผลตามกรอบมาตรฐานคุณวุฒิระดับอุดมศึกษาแห่งชาติ และมาตรฐานคุณวุฒิระดับปริญญาตรี สาขาครุศาสตร์และสาขาศึกษาศาสตร์ พ.ศ.2562 (มคอ.1)

**หมวดที่ 3 ระบบการจัดการศึกษา การดำเนินการ และโครงสร้างของหลักสูตร**

**1. ระบบการจัดการศึกษา**

 **1.1 ระบบการจัดการศึกษา**

 ระบบทวิภาค

 **1.2 การเทียบเคียงหน่วยกิตในระบบทวิภาค**

 การเทียบเคียงหน่วยกิตในระบบทวิภาคให้เป็นไปตามข้อบังคับ ระเบียบ หรือประกาศของมหาวิทยาลัยราชภัฏยะลา

 **1.2 การจัดการศึกษาภาคฤดูร้อน**

 เดือนเมษายน – เดือนมิถุนายน

**2. การดำเนินการหลักสูตร**

* 1. **วัน-เวลาในการดำเนินการเรียนการสอน**

ภาคเรียนที่ 1 เดือนกรกฎาคม – เดือนตุลาคม

ภาคเรียนที่ 2 เดือนธันวาคม – เดือนมีนาคม

 **2.2 ระบบการศึกษา**

 แบบชั้นเรียน

 **2.3 การเทียบโอนหน่วยกิต รายวิชาและการลงทะเบียนเรียนข้ามมหาวิทยาลัย(ถ้ามี)**

 การเทียบโอน รายวิชาและการลงทะเบียนเรียนข้ามมหาวิทยาลัยเป็นไปตามข้อบังคับ ระเบียบ หรือประกาศของมหาวิทยาลัยราชภัฏยะลา

**3. หลักสูตรและอาจารย์ผู้สอน**

**3.1 หลักสูตร**

 **3.1.1 จำนวนหน่วยกิตรวมตลอดหลักสูตรไม่น้อยกว่า 30 หน่วยกิต**

 **3.1.2 โครงสร้างหลักสูตร**

 1) กลุ่มวิชาภาษาและการสื่อสาร ไม่น้อยกว่า 12 หน่วยกิต

 2) กลุ่มวิชาวิถีแห่งชีวิต ไม่น้อยกว่า 6 หน่วยกิต

 3) กลุ่มวิชาพลเมืองโลก ไม่น้อยกว่า 9 หน่วยกิต

4) กลุ่มวิชาอัตลักษณ์ของคณะ ไม่น้อยกว่า 3 หน่วยกิต

**3.1.3 รายวิชา**

 **1) กลุ่มวิชาภาษาและการสื่อสาร ไม่น้อยกว่า 12 หน่วยกิต**

|  |  |  |
| --- | --- | --- |
| 5100136 | ภาษาไทยเพื่อการสื่อสาร | 3(2-2-5) |
| 5100137 | ทักษะการพูดและการฟังภาษาอังกฤษ | 3(2-2-5) |
| 5100138 | การใช้ภาษาอังกฤษและการสื่อสาร | 3(2-2-5) |
| 5100139 | ภาษาอังกฤษเพื่อวิชาชีพ  | 3(2-2-5) |

 **2) กลุ่มวิชาวิถีแห่งชีวิต ไม่น้อยกว่า 6 หน่วยกิต**

|  |  |  |
| --- | --- | --- |
| 5100140 | สุนทรียะ | 3(2-2-5) |
| 5100141 | การสร้างเสริมและดูแลสุขภาวะ | 3(2-2-5) |

 **3) กลุ่มวิชาพลเมืองโลก ไม่น้อยกว่า 9 หน่วยกิต**

|  |  |  |
| --- | --- | --- |
| 5100142 | การคิดเชิงเหตุผล | 3(2-2-5) |
| 5100143 | ทักษะในศตวรรษที่ 21 เพื่อชีวิตและอาชีพ | 3(2-2-5) |
| 5100144 | พลเมืองที่เข้มแข็ง | 3(2-2-5) |

**4) กลุ่มวิชาอัตลักษณ์ของคณะ ไม่น้อยกว่า 3 หน่วยกิต**

|  |  |  |
| --- | --- | --- |
| 5100145 | ศาสตร์พระราชาเพื่อการพัฒนาท้องถิ่น | 3(2-2-5) |

**3.1.4 แผนการศึกษา**

แต่ละสาขาวิชากำหนดแผนการศึกษาหมวดวิชาศึกษาทั่วไป

**3.1.5 คำอธิบายรายวิชา**

 **1) กลุ่มวิชาภาษาและการสื่อสาร ไม่น้อยกว่า 12 หน่วยกิต**

|  |  |  |
| --- | --- | --- |
| **5100136** | **ภาษาไทยเพื่อการสื่อสาร** **Thai for Communication** | **3(2-2-5)** |
|  |  ใช้ภาษาไทยในการสื่อสารได้เหมาะสมตามสถานการณ์ วิเคราะห์ และสรุปประเด็นหลักจาก เรื่องที่ฟัง ดูอย่างมีวิจารณญาณ พูดสื่อสารเชิงบวกในโอกาสต่าง ๆ ระดับของภาษา การใช้น้ำเสียงในการพูดสื่อสาร อ่านออกเสียงตามอักขรวิธี อ่านจับใจความจากงานเขียนประเภทต่าง ๆ เขียนผลงานประเภทต่าง ๆ ตามหลักการเขียน มีมารยาทในการฟัง พูด อ่าน และเขียน Use Thai language to communicate properly in different situations, analyze and summarize the main points of the story, use critical thinking in speaking in positive way on various occasions, and with proper language register, communicate with proper/appropriate tone of voice, read aloud according to phonetics guidelines, read and write for comprehension on various types of writing, communicate with respect to proper social etiquette |
|  |  |
| **5100137** | **ทักษะการพูดและการฟังภาษาอังกฤษ** **English Speaking and Listening Skills** | 3(2-2-5) |
|  |  ฟังละพูดเพื่ออธิบายรายละเอียดและสรุปประเด็นสำคัญ ฟังและพูดบทสนทนาและข้อความสั้น ๆ แล้วจับใจความ ใช้ประโยคและสำนวนเกี่ยวกับสิ่งรอบตัว (เช่น ข้อมูลพื้นฐานส่วนบุคคลและครอบครัว การซื้อของ ภูมิศาสตร์ท้องถิ่น การจ้างงาน) สื่อสารเรื่องที่ค้นเคยและเป็นกิจวัตร ใช้ภาษาและในฟังและพูดโต้ตอบในสถานการณ์ที่แตกต่างหลากหลาย โดยใช้ภาษา น้ำเสียง กิริยาท่าทาง ที่เหมาะสมตามมารยาททางสังคมเรียนรู้วัฒนธรรมของเจ้าของภาษา โดยเน้นกระบวนการทางการสื่อสาร คือ ฟัง พูด อ่าน เขียน รวมทั้งมีการ การสืบค้นข้อมูลหาความรู้และการฝึกปฏิบัติทักษะการสื่อสารตามสถานการณ์ต่างๆ Practice listening and speaking to explain and summarize important topics; listen and speak dialogues and short conversation for main ideas by using sentences and idioms regarding topics about personal and background information (i.e. personal and family data, shopping, local geography, employment), Practice real-like daily dialogues for communication in various situations using proper tone and intonation with appropriate social language, manner and etiquette. study English native speaking’s cultures through communication in four language skills- listening, speaking, reading and writing, and exert inquiry and information retrieval skills , The emphasis is on practicing communication in several different situations |
| **5100138** | **การใช้ภาษาอังกฤษและการสื่อสาร****English Usage and Communication** | **3(2-2-5)** |
|  |  สื่อสารเกี่ยวกับชีวิตประจำวัน การศึกษา คำบรรยาย ที่คุ้นเคย และสนใจ บันทึกข้อเท็จจริงโดยใช้ภาษามาตรฐานสื่อสารตามจุดประสงค์การสื่อสารต่างๆ ได้แก่ การให้คำแนะนำ การให้เหตุผล และการกล่าวร้องทุกข์ การแสดงความรู้สึก เล่าประสบการณ์ของตนเอง โต้แย้งและให้เหตุผล นำเสนอผลงานโดยเชื่อมโยงหัวข้อที่คุ้นเคยกับหัวข้อใหม่ๆ และสรุปข้อมูลได้ อ่านเพื่อจับใจความสำคัญ และประเด็นเพื่อถ่ายทอดข้อมูลจากสิ่งที่อ่าน เขียนรายงานในหัวข้อที่คุ้นเคย ประสบการณ์ และเหตุการณ์สำคัญ และแสดงความคิดเห็นได้ เขียนจดหมายที่เป็นรูปแบบที่ใช้กันโดยทั่วไปในเรื่องที่สนใจพัฒนาทักษะการสื่อสารทั้งสื่ : ฟัง พูด อ่าน เขียนที่จำเป็นต่อการสื่อสารในชีวิตประจำวัน Listen and speak about daily routines in familiar topics regarding general living, education and some descriptive information, take note with standard written English, give expressions for various purposes such as giving suggestions and reasons, making complaints, talking about personal experience, and making argumentation, give presentation and make conclusion about familiar topics and situations. read for comprehension to transfer information about main idea and supporting details and other related information. Write a report and express their ideas and opinion about familiar topics, learners’ own experiences, and important. Write letters in common- used styles related to interesting topics to develop all four communication skills: listening, speaking, reading, and writing, necessary for daily communication |
|  |  |  |
| **5100139** | **ภาษาอังกฤษเพื่อวิชาชีพ****English for Professional Purposes** | **3(2-2-5)** |
|  |  สื่อสารทางวิชาชีพในเรื่องการศึกษา การสอนและเรื่องสำคัญเกี่ยวกับวิชาชีพครู อย่างเป็นธรรมชาติใกล้เคียงระดับเจ้าของภาษาได้ สื่อสารเนื้อหาอย่างได้ใจความ โดยมีรายละเอียดชัดเจนในหัวข้อที่หลากหลายโดยเข้าใจจุดประสงค์และสามารถจับประเด็นต่างๆ ได้ ศึกษาสถานการณ์หรือเรื่องราวเฉพาะ และอธิบายข้อคิดเห็น และมุมมองเกี่ยวกับข้อได้เปรียบและข้อเสียเปรียบ เกี่ยวกับสถานการณ์นั้นๆ ฝึกปฏิบัติทักษะภาษาอังกฤษผ่านกิจกรรมค่ายภาษาอังกฤษ Practice natural communication in real-like setting at near- native speaker level in respect to teaching and education professional, practice comprehensive communication that include related-important details in variety topics; study important cases and situations to show ideas, and perspectives upon its strength and drawback about that particular case and situation, practice English communication through English Camp |

 **2) กลุ่มวิชาวิถีแห่งชีวิต ไม่น้อยกว่า 6 หน่วยกิต**

|  |  |  |
| --- | --- | --- |
| **5100140** | **สุนทรียะ****Aesthetic** | **3(2-2-5)** |
|  |  ขับร้องเพลงตามจังหวะ ทำนอง และเนื้อหาของเพลงไทยสากลแต่ละประเภทและเพลงรำวงมาตรฐาน เล่นเครื่องดนตรีประกอบจังหวะ ออกแบบกิจกรรมนันทนาการ จัดกิจกรรมนันทนาการ ฝึกปฏิบัติการ รำวงในเพลงมาตรฐาน ออกแบบการแสดง จัดการแสดง วิเคราะห์หลักทางสุนทรียศาสตร์ในงานทัศนศิลป์ หลักการทางทัศนธาตุ หลักการจัดองค์ประกอบศิลป์ หลักการออกแบบป้ายนิเทศ ออกแบบฉาก เวที สื่อการเรียนรู้ และแฟ้มผลงาน จัดทำผลงานทางศิลปะ นำเสนอผลงาน และวิพากษ์ผลงานศิลปะ Sing in rhythm, melody, and lyrics of modern Thai songs and Thai standard classical dance songs, play musical instruments, design and organize recreation activities, dance in Thai standard classical dance, design and organize performances, analyze principles of aesthetics in visual arts, principles of visual elements, principles of art composition, and principles of bulletin boards, design settings and stages, learning materials and portfolios, create art works, and present and criticize the art works |
| **5100141** | **การสร้างเสริมและดูแลสุขภาวะ****Health Promotion and Care** | **3(2-2-5)** |
|  |  สืบค้น วิเคราะห์ สรุปการสร้างเสริมและดูแลสุขภาวะ ความสำคัญของกีฬาและนันทนาการ และนโยบายสาธารณะเพื่อการส่งเสริมสุขภาพ การออกแบบและจัดกิจกรรมการสร้างเสริมและดูแลสุขภาวะทางกาย จิต สังคมและปัญญา การออกแบบกีฬาและนันทนาการในการจัดการเรียนรู้ ความพร้อมในสร้างเสริมและดูแลสุขภาวะในด้านที่สำคัญ  Search for information, analyze, summarize health promotion and care, the importance of sports and recreation, and public policy of health promotion, create and arrange the health promotion and physical, mind, society and wisdom care, Design sports and recreation for learning management, readiness of health promotion and care of main issue  |

 **3) กลุ่มวิชาพลเมืองโลก ไม่น้อยกว่า 6 หน่วยกิต**

|  |  |  |
| --- | --- | --- |
| **5100142** | **การคิดเชิงเหตุผล****Logical Thinking** | **3(2-2-5)** |
|  |  วิเคราะห์ ออกแบบ แสดงวิธีการคำนวณตามลำดับขั้นการดำเนินการตัวเลข สัดส่วน ร้อยละ การแก้โจทย์ปัญหา การให้เหตุผล การให้เงื่อนไขเชิงภาษา เชิงสัญลักษณ์ และแบบรูป ในการอธิบายปรากฏการณ์ที่เกิดขึ้นในชีวิตประจำวัน วิเคราะห์แนวทางการแก้ปัญหา การเลือกใช้แนวทางได้อย่างเหมาะสม วิเคราะห์และอธิบายข้อมูลข่าวสารในโลกปัจจุบัน และการตัดสินใจบนพื้นฐานของข้อมูลได้ Analyze, design and present how to calculate in ordinal steps of numbering calculation such as proportions, percentages, problems solving, reasoning, giving conditions in term of language, symbolic reasoning and pattern of explaining the phenomena in everyday life analyze problem for possible solutions, choosing appropriate approaches, analyze and explain current world’ news and achieve data-based decision making |
| **5100143** | **ทักษะในศตวรรษที่ 21 เพื่อชีวิตและอาชีพ****21st Century Skills for Living and Occupations** | **3(2-2-5)** |
|  |  สืบค้น วิเคราะห์ แนวคิด ทฤษฏีเกี่ยวกับทักษะ 8cs และทักษะด้านสารสนเทศ สื่อ และเทคโนโลยีโดยบูรณาการการประยุกต์เพื่อพัฒนาทักษะที่สำคัญต่อการดำเนินชีวิตและการประกอบอาชีพ อย่างมีคุณภาพในศตวรรษที่ 21  Explore, analyze 8Cs’s concepts and information media and technology skills by integrate and apply to develop the important skills for life-living and effective working in the 21st century era |
|  |  |
| **5100144** | **พลเมืองที่เข้มแข็ง****Potency Citizenship** | **3(2-2-5)** |
|  |  วิเคราะห์ ออกแบบการปฏิบัติ จัดทำโครงการ และปฏิบัติตนที่แสดงออกถึงการเคารพศักดิ์ศรีความเป็นมนุษย์ ยอมรับความแตกต่างของบุคคล ความเสมอภาคและความเท่าเทียม เคารพสิทธิ เสรีภาพ และการอยู่ร่วมกันในสังคมไทยและประชาคมโลกอย่างสันติตามหลักขันติธรรม การสร้างและปฏิบัติ ตาม กฎ กติกาของสังคม และกฎหมายเบื้องต้นที่เกี่ยวข้อง รูปแบบการปกครอง อุดมการณ์ และวิถี ชีวิตประชาธิปไตยอันมีพระมหากษัตริย์ทรงเป็นประมุข หน้าที่ของตนเองในฐานะของพลเมืองไทยในระบอบประชาธิปไตย มีความเป็นพลเมืองที่เข้มแข็ง และเคารพสิทธิผู้อื่นอย่างมีเหตุผล มีจิตสำนึกรับผิดชอบต่อหน้าที่ของตนเอง มีจิตอาสาและจิตและจิตสาธารณะ Analyze, design practice, create projects, and behave that express for human dignity, accept individual differences and aware of equality and equity, respect for freedom and peaceful in Thai society and international community in accordance with the principles of tolerance, create and comply with social rules and basic laws related to democratic way of life with the King as Head of State, have strong citizenship and respect people’s right, have a spirit mind and public awareness |

**4) กลุ่มวิชาอัตลักษณ์ของคณะ ไม่น้อยกว่า 3 หน่วยกิต**

|  |  |  |
| --- | --- | --- |
| **5100145** | **ศาสตร์พระราชาเพื่อการพัฒนาท้องถิ่น****The King Philosophy for Local Development** | **3(2-2-5)** |
|  |  ประยุกต์ใช้หลักการทรงงาน หลักปรัชญาเศรษฐกิจพอเพียง และแนวคิดการพัฒนาแบบยั่งยืนในชีวิตประจำวันได้ ศึกษาแนวคิด และหลักการของโครงการอันเนื่องมาจากพระราชดำริ วิเคราะห์ยุทธศาสตร์ฉลาดรู้เพื่อการพัฒนาชุมชนต้นแบบตามศาสตร์พระราชาสู่การพัฒนาอย่างเป็นรูปธรรมและร่วมมือกันทำงานโดยบูรณาการแบบองค์รวมกับทีมภาคีเครือข่าย Apply the royal working guideline, sufficient economics philosophy, including the concept of sustainable development, study concepts of the royal-initiated projects, as well as analyze the intelligent learning approach for pilot project of community development based on the king philosophy and holistic integration with associate network |

**หมวดที่ 4 ผลการเรียนรู้ กลยุทธ์การสอนและการประเมินผล**

**1. การพัฒนาคุณลักษณะพิเศษของนักศึกษา**

|  |  |
| --- | --- |
|  **คุณลักษณะพิเศษ** | **กลยุทธ์หรือกิจกรรมของนักศึกษา** |
| 1. มีคุณธรรมจริยธรรมในการดำเนินชีวิตบนพื้นฐานปรัชญาเศรษฐกิจพอเพียง | 1) การจัดกิจกรรมส่งเสริมคุณธรรม จริยธรรม ให้กับนักศึกษาในโครงการ เด็กยุคใหม่ใส่ใจจริยธรรม2) เสริมสร้างคุณธรรมจริยธรรมที่ดีงามให้เป็นวิถีชีวิต3) ส่งเสริมต้นแบบทางวัฒนธรรม และสร้างวัฒนธรรมองค์กร ขนบธรรมเนียมที่ดีงามในชั้นเรียน |
| 2. ตระหนักและสำนึกในความเป็นไทย | 1) การจัดกิจกรรมสร้างคนดีสู่สังคม ปลูกฝังความรัก ความศรัทธา และแรงบันดาลใจนักศึกษามีจิตสำนึกรักความเป็นไทย2) เสริมสร้างแนวทางการประพฤติของเด็กไทยให้ซื่อสัตย์ สุจริต มีจิตอาสาต่อสังคม สาธารณะ และท้องถิ่น3) ส่งเสริมให้มีการดำเนินชีวิตแบบทางสายกลาง มีความพอเพียงมีเหตุผลในการใช้ความรู้ในการตัดสินใจอย่างรอบคอบ |
| 3. มีความรอบรู้อย่างกว้างขวาง มีโลกทัศน์กว้างไกลเข้าใจและเห็นคุณค่าของตนเองผู้อื่น สังคมศิลปวัฒนธรรมและธรรมชาติ | 1) การสอนด้วยวิธีการที่หลากหลาย โดยเน้นให้ผู้เรียนได้เกิดทักษะความรู้ความเข้าใจในศาสตร์ต่างๆ ที่นำไปสู่การพัฒนาตน2) สร้างการพัฒนาแนวคิดในการเรียนรู้จากการสืบค้น แสวงหาความรู้ที่ทันสมัยในโลกปัจจุบัน3) ส่งเสริมการมีส่วนร่วมในการแสดงความคิดเห็นทั้งในรูปแบบรายบุคคล รวมกลุ่ม เพื่อการนำไปปรับและประยุกต์ใช้ในการพัฒนาการดำเนินชีวิต |
|  **คุณลักษณะพิเศษ** | **กลยุทธ์หรือกิจกรรมของนักศึกษา** |
| 4. มีทักษะการแสวงหาความรู้ตลอดชีวิตเพื่อพัฒนาตนเองอย่างต่อเนื่อง | 1) ส่งเสริมให้นักศึกษาได้สืบค้นข้อมูลในรูปแบบต่างๆ เพื่อให้เกิดความหลากหลายโดยเพิ่มกระบวนการคิด การวิเคราะห์ข้อมูลที่เป็นประโยชน์ |
| 5. มีทักษะการคิดแบบองค์รวม | 1) การสอนโดยให้ผู้เรียนแสวงหาความรู้ตลอดชีวิต เพื่อการพัฒนาตนเองอย่างต่อเนื่องในการสร้างประโยชน์ต่อสังคม2) พัฒนาแนวคิดอย่างเป็นระบบ แบบองค์รวม เข้าใจปัญหา แก้ปัญหาได้ คิดวิเคราะห์ วิพากษ์ วิจารณ์ โดยใช้หลักเหตุผลเพื่อพัฒนาองค์กร สังคม ท้องถิ่น และประเทศชาติในอนาคต |
| 6. มีจิตอาสาและสำนึกสาธารณะ เป็นพลเมืองที่มีคุณค่าของสังคมไทยและสังคมโลก | 1) สร้างกระบวนการสอนแบบการทำงานร่วมกันทั้งในฐานะผู้นำหรือเป็นสมาชิก เพื่อให้รู้จักการเคารพสิทธิของผู้อื่น มีความรับผิดชอบ บทบาท หน้าที่ ของตนเอง เข้าใจผู้อื่นและรู้จักการเป็นพลเมืองที่ดี2) สนับสนุนการแสดงออก การให้ความคิดเห็นในการทำกิจกรรมต่างๆ เพื่อการพัฒนา องค์กร และเสริมสร้างแนวทางการพัฒนาในรูปแบบจิตอาสา |
| 7. ใช้เทคโนโลยีสารสนเทศอย่างรู้เท่าทัน | 1) จัดกิจกรรมการสอนโดยให้ผู้เรียนใช้ เทคโนโลยีสารสนเทศในการแสวงหาความรู้ใหม่ๆ สืบค้นแนวทางวิธีแก้ปัญหา ติดต่อสื่อสารพร้อมทั้งวิเคราะห์ข้อเท็จจริงของข้อมูลที่สืบค้น |
| 8. ใช้ภาษาในการสื่อสารอย่างมีประสิทธิภาพ | 1) การพัฒนาทักษะความรู้ ความเข้าใจในการใช้ภาษาอย่างถ่องแท้เพื่อให้สามารถสื่อสารได้อย่างเหมาะสม และมีประสิทธิภาพ2) จัดกิจกรรมเพื่อเพิ่มทักษะการนำภาษามาใช้ ในการสื่อสารผ่านช่องทางต่างๆ ที่หลากหลายเพื่อการเข้าถึงข้อมูลที่ถูกต้องเหมาะสม |

**2. การพัฒนาผลการเรียนรู้ในแต่ละด้าน**

**2.1 ด้านคุณธรรม จริยธรรม**

| **ผลการเรียนรู้** | **กลยุทธ์การสอน** | **กลยุทธ์การประเมินผล** |
| --- | --- | --- |
| 1. มีความรับผิดชอบต่อตนเองและ สังคม
2. มีความซื่อสัตย์สุจริต ขยัน อดทน มีระเบียบวินัย
3. คารพสิทธิและรับฟังความคิดเห็นของผู้อื่น
4. มีจิตอาสา หรือมีจิตสำนึกสาธารณะ
5. มีความรัก ภูมิใจในความเป็นไทย ศิลปวัฒนธรรมไทย และเห็นคุณค่าภูมิปัญญาท้องถิ่น
 | 1. กำหนดกฎเกณฑ์และข้อปฏิบัติต่าง ๆ ในการเรียนการสอนร่วมกัน เช่น การเข้าห้องเรียน การส่งงาน และการอยู่ร่วมกันในหมู่คณะตลอดจนการแต่งกายตามระเบียบของ มหาวิทยาลัย
2. เน้นถึงความสำคัญของความซื่อสัตย์ในงานค้นคว้า และตักเตือนนักศึกษาให้เห็นข้อเสียของการลอกเลียนผลงานของผู้อื่น รวมถึงสอนวิธีการที่ถูกต้อง ในการอ้างอิงผลงานของผู้อื่น
3. ส่งเสริมให้นักศึกษาทำงานเพื่อสาธารณะเป็นกลุ่ม จัดกิจกรรมร่วมกับชุมชน/องค์กรภายนอก
4. ปลูกฝังเรื่องศิลปวัฒนธรรมไทย และภูมิปัญญาท้องถิ่น
 | 1) ประเมินจากพฤติกรรมการเข้าชั้นเรียนและส่งงานที่ได้รับมอบหมายให้ตรงเวลา การแต่งกายตามระเบียบของมหาวิทยาลัย2) ประเมินจากความซื่อสัตย์ในการปฏิบัติงาน หรือสร้างผลงานที่เป็นความรู้ความสามารถของตนเองโดยไม่แอบอ้างหรือลอกเลียนแบบผลงานบุคคลอื่น ตลอดทั้งความซื่อสัตย์ในการสอบ3) ประเมินจากการมีส่วนร่วมและการให้ความร่วมมือในการทำกิจกรรมต่าง ๆ4) ประเมินจากพฤติกรรมที่แสดงออกถึงจิตอาสา หรือจิตสำนึกสาธารณะ เช่น การจัดเตรียมความพร้อมอุปกรณ์การสอนในห้องเรียน การเปิด-ปิดสวิทซ์ไฟ เครื่องปรับอากาศ พัดลม ฯลฯ5) ประเมินจากกิจกรรม/โครงการ6) ประเมินจากพฤติกรรมที่  แสดงออกถึงความรักและความ ภูมิใจในความเป็นไทย |

**2.2 ด้านความรู้**

| **ผลการเรียนรู้** | **กลยุทธ์การสอน** | **กลยุทธ์การประเมินผล** |
| --- | --- | --- |
| 1. มีความรู้และความเข้าใจเกี่ยวกับหลักการและทฤษฎีที่เกี่ยวข้อง
2. สามารถวิเคราะห์ความรู้อย่างเป็นระบบ
3. สามารถนำความรู้ ไปประยุกต์ใช้ได้อย่างเหมาะสม
4. สามารถบูรณาการความรู้กับศาสตร์ต่าง ๆ ไปใช้ได้อย่างเหมาะสม
 | 1) ใช้เทคนิคการสอนที่หลากหลายโดยให้ความรู้ด้านหลักการ/ทฤษฎี และเน้นการปฏิบัติ ตลอดจนการประยุกต์ในสถานการณ์ต่าง ๆ2) ส่งเสริมให้นักศึกษาค้นคว้าหาความรู้ด้วยตนเอง และนำมาแลกเปลี่ยนเรียนรู้กับเพื่อน ๆ ในชั้นเรียน3) ฝึกทักษะการคิดวิเคราะห์ สังเคราะห์และแลกเปลี่ยนแสดงความคิดเห็นในประเด็น ต่าง ๆ ภายในชั้นเรียนโดยใช้หลักการและทฤษฎีที่เกี่ยวของ4) จัดให้มีการเรียนรู้จากสถานการณ์จริงโดยการเชิญวิทยากรบรรยายพิเศษ หรือศึกษาดูงาน5) ให้นักศึกษามีโอกาสลงมือปฏิบัติจริงโดยการจัดทำโครงการ | * 1. ประเมินผลจากการทำ

 แบบฝึกหัด การสอบ การทำรายงาน และการปฏิบัติงาน* 1. ประเมินจากการแสดงความคิดเห็นในการอภิปรายในชั้นเรียน
	2. ประเมินจากการนำเสนอ

 ผลงานหรือโครงการ* 1. ประเมินจากผลการจัด

กิจกรรมเสริมหลักสูตร ต่าง ๆ  |

**2.3 ด้านทักษะทางปัญญา**

| **ผลการเรียนรู้** | **กลยุทธ์การสอน** | **กลยุทธ์การประเมินผล** |
| --- | --- | --- |
| 1. วิเคราะห์ปัญหา ประเมินทางเลือกเสนอวิธีแก้ปัญหาและตัดสินใจได้อย่างเหมาะสม
2. มีความคิดริเริ่มสร้างสรรค์ เพื่อสร้างประโยชน์ต่อตนเองและสังคมได้
3. มีความสามารถในการประเมินความรู้ ความสามารถของตนเองและกำหนด เป้าหมายในการพัฒนาตนเองได้
 | 1. กระตุ้นให้นักศึกษาคิดวิเคราะห์อย่างเป็นระบบจากสถานการณ์ต่าง ๆ หรือการทำกรณีศึกษา
2. ให้นักศึกษาฝึกใช้ความคิดสร้างสรรค์

 นำเสนอเป็นงานเขียน และฝึกพูดในโอกาสต่าง ๆ1. ให้นักศึกษามีโอกาสลงมือปฏิบัติจริงโดย

การจัดทำโครงการ | 1. ประเมินจากผลงานที่มอบหมายให้ศึกษา ค้นคว้า การเขียนรายงาน และแฟ้มสะสมงาน
2. ประเมินจากความชัดเจนของขั้นตอนในการคิดวิเคราะห์หรือรายงานการวิเคราะห์วิจารณ์กรณีศึกษา หรือการทดสอบโดยใช้การสอบกลางภาคและปลายภาค โดยข้อสอบมีการวิเคราะห์แนวคิด
3. ประเมินจากผลงานในเชิงแนวคิดสร้างสรรค์
 |

**2.4 ด้านทักษะความสัมพันธ์ระหว่างบุคคลและความรับผิดชอบ**

| **ผลการเรียนรู้** | **กลยุทธ์การสอน** | **กลยุทธ์การประเมินผล** |
| --- | --- | --- |
| 1) มีความเป็นผู้นำ ผู้ตามและกล้าคิด กล้าแสดงออกในสิ่งที่ถูกต้อง2) มีความสามารถในการปรับตัว ควบคุมอารมณ์ตนเองได้อย่างเหมาะสม3) ปฏิบัติตนตามบทบาทหน้าที่ในการเป็นพลเมืองที่ดี และสามารถเป็นที่พึ่งของตนเองและสังคมได้ | 1) จัดกิจกรรมการเรียนการสอนที่ส่งเสริมให้  เกิดบรรยากาศการทำงานเป็นกลุ่ม2) จัดกิจกรรมการเรียนการสอนที่เน้นให้  นักศึกษามีปฏิสัมพันธ์ระหว่างกันในชั้นเรียน3) ความสำคัญของความสัมพันธ์ระหว่างบุคคลและความรับผิดชอบ4) ให้นักศึกษามีโอกาสทำโครงการที่มี ประโยชน์ต่อสังคม | 1) ประเมินผลงานจากการทำงานกลุ่ม การนำเสนองานตามกลุ่มที่ ได้รับมอบหมาย2) การสังเกตพฤติกรรมจากการมีส่วนร่วมในการเรียนรู้ในชั้นเรียน 3) สังเกตการทำงานร่วมกันของนักศึกษาในห้องเรียนในการร่วมกลุ่ม4) ประเมินจากการทำกิจกรรมของโครงการ |

**2.5 ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

| **ผลการเรียนรู้** | **กลยุทธ์การสอน** | **กลยุทธ์การประเมินผล** |
| --- | --- | --- |
| 1. มีทักษะการใช้ภาษาในการสื่อสารอย่างมีประสิทธิภาพ
2. มีความสามารถในการใช้เทคโนโลยีสารสนเทศได้อย่างเหมาะสม
3. มีทักษะในการคิดวิเคราะห์เชิงคณิตศาสตร์และสถิติ เก็บรวบรวมข้อมูลและนำเสนอข้อมูล
 | 1) จัดประสบการณ์ให้ผู้เรียนได้ใช้ การสื่อสารทั้งการพูด การฟัง การเขียน ระหว่างผู้เรียนกับผู้สอน และบุคคลอื่น2) จัดประสบการณ์การเรียนรู้ที่ส่งเสริมให้ผู้เรียนเลือกและใช้เทคโนโลยีสารสนเทศและ การสื่อสารได้หลากหลายรูปแบบ3) จัดประสบการณ์ให้นักศึกษาได้เรียนรู้ ในสถานการณ์ที่ต้องใช้การค้นคว้า วิเคราะห์ ข้อมูล และนำเสนอได้อย่างเหมาะสม | 1) ประเมินจากการนำเสนอ  ความคิด การรายงาน2) ประเมินผลงานตามกิจกรรม การเรียนการสอนที่จัด3) ประเมินจากการวิเคราะห์ข้อมูลการทำรายงานและกิจกรรมในห้องเรียน |

**การกระจายความรับผิดชอบมาตรฐานผลการเรียนรู้จากหลักสูตรสู่รายวิชา หมวดวิขาศึกษาทั่วไป**

|  |  |  |  |  |  |
| --- | --- | --- | --- | --- | --- |
| **รายวิชา** | **1. ด้านคุณธรรมจริยธรรม** | **2. ด้านความรู้** | **3. ด้านทักษะทางปัญญา** | **4. ด้านทักษะ****ความสัมพันธ์****ระหว่างบุคคล****และความ****รับผิดชอบ** | **5. ด้านทักษะ****การวิเคราะห์****เชิงตัวเลข****การสื่อสาร****และการใช้****เทคโนโลยี****สารสนเทศ** |
| ข้อ 1 | ข้อ2 | ข้อ 3 | ข้อ 4 | ข้อ 5 | ข้อ 1 | ข้อ 2 | ข้อ 3 | ข้อ 4 | ข้อ 1 | ข้อ 2 | ข้อ3 | ข้อ1 | ข้อ2 | ข้อ3 | ข้อ1 | ข้อ 2 | ข้อ 3 |
| 5100136 ภาษาไทยเพื่อการสื่อสาร |  |  |  |  |  |  |  |  |  |  |  |  |  |  |  |  |  |  |
| 5100137 ทักษะการพูดและการฟังภาษาอังกฤษ |  |  |  |  |  |  |  |  |  |  |  |  |  |  |  |  |  |  |
| 5100138 การใช้ภาษาอังกฤษและการสื่อสาร |  |  |  |  |  |  |  |  |  |  |  |  |  |  |  |  |  |  |
| 5100139 ภาษาอังกฤษเพื่อพัฒนาวิชาชีพ |  |  |  |  |  |  |  |  |  |  |  |  |  |  |  |  |  |  |
| 5100140 สุนทรียะ |  |  |  |  |  |  |  |  |  |  |  |  |  |  |  |  |  |  |
| 5100141 การสร้างเสริมและดูแลสุขภาวะ |  |  |  |  |  |  |  |  |  |  |  |  |  |  |  |  |  |  |
| 5100142 การคิดเชิงเหตุผล |  |  |  |  |  |  |  |  |  |  |  |  |  |  |  |  |  |  |
| 5100143 ทักษะในศตวรรษที่ 21 เพื่อชีวิตและอาชีพ |  |  |  |  |  |  |  |  |  |  |  |  |  |  |  |  |  |  |
| 5100144 พลเมืองที่เข้มแข็ง |  |  |  |  |  |  |  |  |  |  |  |  |  |  |  |  |  |  |
| 5100145 ศาสตร์พระราชาเพื่อการพัฒนาท้องถิ่น |  |  |  |  |  |  |  |  |  |  |  |  |  |  |  |  |  |  |

**ความรับผิดชอบหลัก ความรับผิดชอบรอง**

**หมวดที่ 5 หลักเกณฑ์ในการประเมินผลนักศึกษา**

**1. กฎระเบียบหรือหลักเกณฑ์ในการให้ระดับคะแนน (เกรด)**

 กฎระเบียบหรือหลักเกณฑ์ในการให้ระดับคะแนน (เกรด) ให้เป็นไปตามข้อบังคับสภามหาวิทยาลัยราชภัฏยะลา ว่าด้วยการจัดการศึกษาระดับปริญญาตรี

**2. กระบวนการทวนสอบมาตรฐานผลสัมฤทธิ์ของนักศึกษา**

มีการทวนสอบมาตรฐานผลสัมฤทธิ์ในเรื่องต่าง ๆ ดังนี้

2.1 คณะกรรมการบริหารหมวดวิชาศึกษาทั่วไปร่วมกับอาจารย์ผู้สอนแต่ละรายวิชาดำเนินการทวน

สอบเกี่ยวกับแผนการประเมินผลการเรียนรู้ตรวจสอบความสอดคล้องและความถูกต้องของข้อสอบแต่ละรายวิชา

2.1.1 การแบ่งสัดส่วนของการประเมินผลระหว่างภาคและปลายภาค

2.1.2 วิธีการวัดผล

2.2.3 ความสอดคล้องและความถูกต้องของข้อสอบ วิเคราะห์ข้อสอบและให้อาจารย์ผู้สอนนำไปปรับปรุงข้อสอบสำหรับใช้การสอบครั้งต่อไป

2.2 คณะกรรมการบริหารหมวดวิชาศึกษาทั่วไปสัมภาษณ์นักศึกษาหลังจากการเรียน

2.3 คณะกรรมการบริหารหมวดวิชาศึกษาทั่วไปดำเนินการทวนสอบคะแนนผลสัมฤทธิ์ทางการเรียนในทุกรายวิชา

**3. เกณฑ์การสำเร็จการศึกษาตามหลักสูตร**

เป็นไปตามข้อบังคับสภามหาวิทยาลัยราชภัฏยะลา ว่าด้วยการจัดการศึกษาระดับปริญญาตรี
พ.ศ. 2551 ข้อ 34 และ ฉบับที่ 2 ข้อ 5

**หมวดที่ 6 การพัฒนาคณาจารย์**

**1. การเตรียมการสำหรับอาจารย์ใหม่**

การดำเนินการเตรียมความพร้อมสำหรับอาจารย์ใหม่ ดำเนินการในลักษณะต่อไปนี้

* 1. ดำเนินโครงการปฐมนิเทศอาจารย์ผู้สอนในรายวิชาศึกษาทั่วไปเกี่ยวกับ วัตถุประสงค์ เป้าหมายของหมวดวิชาศึกษาทั่วไป บทบาทหน้าที่และความรับผิดชอบต่อผลการเรียนรู้ของนักศึกษา
	2. ดำเนินการพัฒนาอาจารย์ผู้สอนเกี่ยวกับการจัดกิจกรรมการเรียนการสอน การวัดผลประเมินผลที่เหมาะสมกับรายวิชาศึกษาทั่วไป

**2. การพัฒนาความรู้และทักษะให้แก่อาจารย์**

 **2.1 พัฒนาทักษะการจัดการเรียนการสอน การวัดและการประเมินผล ดังต่อไปนี้**

2.1.1 จัดกิจกรรมการฝึกอบรมเชิงปฏิบัติการเกี่ยวกับการจัดกิจกรรมการเรียนการสอน การวางแผนการสอน เทคนิคและวิธีการสอน การวัดและประเมินผลการสอน

 2.1.2 ส่งเสริมการจัดทำคู่มือครู เอกสารประกอบการสอนรายวิชาศึกษาทั่วไป
การผลิตสื่อ และอุปกรณ์การสอน

**2.2 การพัฒนาวิชาการและวิชาชีพด้านอื่น ๆ**

2.2.1 จัดสรรทรัพยาการสนับสนุน ส่งเสริมการพัฒนาผลงานทางวิชาการ และการวิจัย

2.2.2 สนับสนุนอาจารย์ผู้สอนในการเข้าร่วมการประชุม สัมมนาทางวิชาการ เพื่อพัฒนาวิชาชีพอาจารย์ การร่วมกิจกรรมเครือข่ายพัฒนาอุดมศึกษา

**หมวดที่ 7 การประกันคุณภาพหลักสูตร**

1. **การบริหารหลักสูตร**

การบริหารหลักสูตรหมวดวิชาศึกษาทั่วไปดำเนินการตามเกณฑ์มาตรฐานหลักสูตรที่กำหนดโดย สำนักงานคณะกรรมการการอุดมศึกษาดังนี้

1.1 แต่งตั้งคณะกรรมการบริหารหมวดวิชาศึกษาทั่วไป เพื่อรับผิดชอบในการบริหารจัดการ กำหนดวิสัยทัศน์ วัตถุประสงค์ พันธกิจ กลยุทธ์ และแนวปฏิบัติในการบริหารหลักสูตรหมวดวิชาศึกษาทั่วไปให้มีประสิทธิภาพ

1.2 จัดเตรียมความพร้อมอุปกรณ์และสื่อการเรียนการสอนที่มีจำนวน และคุณภาพที่สอดคล้องกับการใช้งานก่อนทำการเปิดสอน

* 1. กำกับและติดตามกระบวนการจัดการเรียนการสอนอย่างต่อเนื่อง
	2. ประเมินและติดตามผลการจัดการเรียนการสอนทุกภาคการศึกษา เพื่อให้ทราบปัญหาและ

อุปสรรคต่าง ๆ ในการจัดกิจกรรมการเรียนการสอน

* 1. จัดทำรายงานผลการดำเนินงานประจำปีทุกปีการศึกษา เพื่อนำเสนอผลการดำเนินการทั้งในด้าน

ประสิทธิภาพการสอนของอาจารย์ผู้สอน และสัมฤทธิผลทางการเรียนของนักศึกษา

1.6 จัดการประชุมคณะกรรมการบริหารหมวดวิชาศึกษาทั่วไป และประชุมอาจารย์ผู้สอนทุกภาคการศึกษา

1.7 จัดให้มีการประเมินผลหลักสูตรหมวดวิชาศึกษาทั่วไปโดยคณะกรรมการบริหารหมวดวิชา

ศึกษาทั่วไป หลังเปิดสอนครบ 5 ปี การศึกษา โดยประเมินจากสัมฤทธิ์ผลทางการเรียนของนักศึกษาและความพึง

พอใจของผู้เรียนในรายวิชาต่าง ๆ ของหมวดวิชาศึกษาทั่วไป เพื่อนำไปปรับปรุงและพัฒนาหลักสูตรหมวดวิชา

ศึกษาทั่วไปต่อไป

1.8 แต่งตั้งคณะกรรมการปรับปรุงหมวดวิชาศึกษาทั่วไปตามหลักเกณฑ์ของสำนักงาน

คณะกรรมการการอุดมศึกษา อย่างน้อยทุก 5 ปี

**2. การบริหารทรัพยากรการเรียนการสอน**

* 1. **การบริหารงบประมาณ**

มหาวิทยาลัยจัดสรรงบประมาณทั้งงบประมาณแผ่นดินและงบบำรุงการศึกษา สำหรับจัดซื้อวัสดุ-ครุภัณฑ์ เพื่อสนับสนุนการเรียนการสอน และจัดสภาพแวดล้อมให้เหมาะสมกับการเรียนรู้ของนักศึกษา

 **2.2 ทรัพยากรการเรียนการสอนที่มีอยู่เดิม**

มหาวิทยาลัยจัดเตรียมความพร้อมของสิ่งสนับสนุนการเรียนรู้ในหลักสูตรหมวดวิชาศึกษาทั่วไป มีการใช้ทรัพยากรทั้งในส่วนกลางของมหาวิทยาลัยและการใช้ทรัพยากรร่วมกับส่วนราชการ ซึ่งประกอบด้วย อุปกรณ์การเรียนการสอน การบริการเทคโนโลยีสารสนเทศ คอมพิวเตอร์ ห้องเรียน ห้องสมุด และแหล่งเรียนรู้อื่น ๆ ที่ส่งเสริมให้นักศึกษาสามารถเรียนรู้ได้อย่างมีประสิทธิภาพ ตามมาตรฐานผลการเรียนรู้ที่กำหนดตามกรอบมาตรฐานคุณวุฒิระดับอุดมศึกษาแห่งชาติทั้งนี้ปรับปรุง/พัฒนาทรัพยากรการเรียนการสอนจากผลการประเมินความพึงพอใจของนักศึกษาและอาจารย์ที่มีต่อ สิ่งสนับสนุนการเรียนรู้ที่เพียงพอและมีความเหมาะสมต่อการจัดการเรียนการสอน

 **2.3 การจัดหาทรัพยากรการเรียนการสอนเพิ่มเติม**

2.3.1 สำรวจความต้องการทรัพยากรสารสนเทศ และฐานข้อมูลทางวิชาการต่าง ๆของนักศึกษา อาจารย์ผู้สอน และทำการสรุปผล

2.3.2 ประชุมคณะกรรมการบริหารหลักสูตรและอาจารย์ผู้สอน เพื่อวิเคราะห์และวางแผนในการบริหารงบประมาณ จัดหาวัสดุ ครุภัณฑ์ อุปกรณ์ และทรัพยากรการเรียนการสอน

2.3.3 จัดหาทรัพยากรสารสนเทศที่สอดคล้องกับรายวิชาในกลุ่มวิชาของหลักสูตรหมวด

วิชาศึกษาทั่วไป

* 1. **การประเมินความเพียงพอของทรัพยากร**

 2.4.1 สำรวจความพร้อมใช้ของสื่ออุปกรณ์ประจำห้องเรียน และซ่อมแซมในส่วนที่ชำรุด

หรือเสีย รวมทั้งสำรวจความต้องการทรัพยากรการเรียนการสอนจากอาจารย์ผู้สอน นักศึกษา และบุคลากรที่

เกี่ยวข้องทุกปีการศึกษา

2.4.2 ประเมินความเพียงพอของทรัพยากรการเรียนการสอน และสรุปแหล่งทรัพยากรการเรียนการสอนที่สามารถใช้งานได้จริง

**3. การบริหารคณาจารย์**

**3.1 การรับอาจารย์ใหม่**

 การคัดเลือกอาจารย์ใหม่ในสาขาวิชาที่เกี่ยวข้องเป็นไปตามระเบียบและหลักเกณฑ์ของมหาวิทยาลัย

**3.2 การมีส่วนร่วมของคณาจารย์ในการวางแผน การติดตามและทบทวนหลักสูตร**

 คณะกรรมการบริหารหลักสูตรหมวดวิชาศึกษาทั่วไปประชุมร่วมกับอาจารย์ผู้สอนในการวางแผนจัดการเรียนการสอน วัดผลประเมินผล และให้ความเห็นชอบการประเมินผลทุกรายวิชา
เก็บรวบรวมข้อมูลเพื่อเตรียมไว้สำหรับการปรับปรุงหลักสูตร ตลอดจนปรึกษาหารือแนวทางที่จะทำให้บรรลุเป้าหมายของหลักสูตร และได้บัณฑิตที่มีคุณลักษณะที่พึงประสงค์

**3.3 การแต่งตั้งคณาจารย์พิเศษ**

การแต่งตั้งอาจารย์พิเศษดำเนินการโดยพิจารณาคุณวุฒิ ประสบการณ์ และความรู้ความสามารถในรายวิชานั้น ๆ และเป็นไปตามข้อบังคับมหาวิทยาลัยราชภัฏยะลา

**4. การบริหารบุคลากรสนับสนุนการเรียนการสอน**

* 1. **การกำหนดคุณสมบัติเฉพาะสำหรับตำแหน่ง**

 การกำหนดคุณสมบัติของบุคลากรสนับสนุนการเรียนการสอนเป็นไปตามข้อบังคับมหาวิทยาลัย

* 1. **การเพิ่มทักษะความรู้เพื่อการปฏิบัติงาน**

ส่งเสริมการพัฒนาตนเองของบุคลากรสายสนับสนุนการเรียนการสอน โดยให้เข้าร่วมการอบรมและศึกษาดูงานเพื่อเพิ่มประสิทธิภาพในการทำงานตามตำแหน่ง

**5. การสนับสนุนและการให้คำแนะนำนักศึกษา**

**5.1 การให้คำปรึกษาด้านวิชาการและอื่น ๆ แก่นักศึกษา**

มหาวิทยาลัยแต่งตั้งอาจารย์ที่ปรึกษาประจำกลุ่มเรียนให้แก่นักศึกษาทุกคน โดยอาจารย์จะแจ้งวันและเวลาที่นักศึกษาจะขอรับคำปรึกษาไว้หรือผ่านช่องทางอื่น ๆ ที่เหมาะสม เพื่อให้นักศึกษาที่มีปัญหาในการเรียนหรือปัญหาอื่น ๆ สามารถขอรับคำปรึกษาจากอาจารย์ที่ปรึกษาได้ ตลอดทั้งกองบริการการศึกษาให้คำปรึกษาเกี่ยวกับการดำเนินการขอสอบในกรณีที่นักศึกษาขาดสอบ

* 1. **การอุทธรณ์ของนักศึกษา**

 แจ้งช่องทางในการรับข้อร้องเรียนของนักศึกษาเกี่ยวกับการจัดการเรียนการสอน
และอื่น ๆ นักศึกษายื่นคำร้องผ่านอาจารย์ที่ปรึกษา และเสนอตามลำดับขั้นถึงผู้มีอำนาจในการตัดสินใจใน
แต่ละคำร้อง

6. **ความต้องการของตลาดแรงงาน สังคม และ/หรือความพึงพอใจของผู้ใช้บัณฑิต**

ประเมินหลักสูตรโดยอาจารย์ผู้สอนและนักศึกษาและสำรวจความพึงพอใจของผู้ใช้บัณฑิตเพื่อนำข้อมูลไปปรับปรุงหลักสูตร

**7. ตัวบ่งชี้ผลการดำเนินการ (Key Performance Indicators)**

| **ตัวบ่งชี้ผลการดำเนินงาน** | **ปีการศึกษา** |
| --- | --- |
| **2562** | **2563** | **2564** | **2565** | **2566** |
| 1. กรรมการบริหารหลักสูตรอย่างน้อยร้อยละ 80 มีส่วนร่วมในการประชุมเพื่อวางแผน ติดตาม และทบทวนการดำเนินงานหลักสูตร | X | X | X | X | X |
| 2. 2. มีรายละเอียดของหลักสูตรตามแบบ มคอ.2 ที่ สอดคล้องกับมาตรฐานคุณวุฒิสาขา/สาขาวิชา | X | X | X | X | X |
| 3.3. มีรายละเอียดของรายวิชา และประสบการณ์ภาคสนาม (ถ้ามี) ตามแบบ มคอ.3 และ มคอ.4 อย่างน้อยก่อนการ เปิดสอนในแต่ละภาคการศึกษาให้ครบทุกรายวิชา | X | X | X | X | X |
| 4. 4. จัดทำรายงานผลการดำเนินการของรายวิชา และ ประสบการณ์ภาคสนาม (ถ้ามี) ตามแบบ มคอ.5 และ  มคอ.6 ภายใน 30วัน หลังสิ้นสุดภาคการศึกษาที่เปิด สอนให้ครบทุกรายวิชา | X | X | X | X | X |
| 5. 5. จัดทำรายงานผลการดำเนินการของหลักสูตรตามแบบ  มคอ.7 ภายใน 60 วัน หลังสิ้นสุดปีการศึกษา | X | X | X | X | X |
| 6. 6. มีการทวนสอบผลสัมฤทธิ์ของนักศึกษาตามมาตรฐาน  ผลการเรียนรู้ ที่กำหนดใน มคอ.3 และ มคอ.4 (ถ้ามี)  อย่างน้อยร้อยละ 25 ของรายวิชาที่เปิดสอนในแต่ละ ปีการศึกษา | X | X | X | X | X |
| 7. 7. มีการพัฒนา/ปรับปรุงการจัดการเรียนการสอน กลยุทธ์ การสอน หรือ การประเมินผลการเรียนรู้ จากผลการ ประเมินการดำเนินงานที่รายงานใน มคอ.7 ปีที่แล้ว |  | X | X | X | X |
| 8. 8. อาจารย์ใหม่ (ถ้ามี) ทุกคน ได้รับการปฐมนิเทศหรือ คำแนะนำด้านการจัดการเรียนการสอน  | X | X | X | X | X |
| 9. 9. อาจารย์ประจำทุกคนได้รับการพัฒนาทางวิชาการ  และ/หรือวิชาชีพ อย่างน้อยปีละหนึ่งครั้ง | X | X | X | X | X |
| 10. จำนวนบุคลากรสนับสนุนการเรียนการสอน (ถ้ามี)  ได้รับการพัฒนาวิชาการ และ/หรือวิชาชีพ ไม่น้อยกว่า ร้อยละ 50ต่อปี | X | X | X | X | X |
| 11. ระดับความพึงพอใจของนักศึกษาปีสุดท้าย/บัณฑิตใหม่ ที่มีต่อคุณภาพหลักสูตร เฉลี่ยไม่น้อยกว่า 3.5 จาก  คะแนนเต็ม 5.0 |  |  |  | X | X |
| 12. ระดับความพึงพอใจของผู้ใช้บัณฑิตที่มีต่อบัณฑิตใหม่  เฉลี่ยไม่น้อยกว่า 3.5 จากคะแนนเต็ม 5.0 |  |  |  |  | X |

**หมวดที่ 8 การประเมินและการปรับปรุงการดำเนินการของหลักสูตร**

**การประเมินประสิทธิผลของการสอน**

* 1. **การประเมินกลยุทธ์การสอนให้เลือกดำเนินการไม่น้อยกว่า 2 ข้อ**

1.1.1 ประชุมระดมความคิดก่อนสอน ระหว่างสอน หลังสอน ร่วมกันระหว่างกรรมการบริหาร

หลักสูตร อาจารย์ผู้สอนเกี่ยวกับกลยุทธ์การสอนแบบต่าง ๆ เพื่อใช้เป็นแนวทางในการพัฒนากลยุทธ์การสอน

1.1.2 ทำแบบสำรวจและประเมินรูปแบบและกลยุทธ์การสอนโดยใช้แบบสอบถามหรืออาจารย์ผู้สอนสนทนากับกลุ่มนักศึกษาระหว่างภาคการศึกษา

1.1.3 เชิญผู้เชี่ยวชาญด้านเทคนิคและกลยุทธ์การสอนมาให้คำปรึกษาและแนะนำเกี่ยวกับ

การพัฒนากลยุทธ์การสอนที่มีประสิทธิผลแก่อาจารย์ผู้สอน

1.1.4 ประเมินจากการเรียนรู้ของนักศึกษา จากพฤติกรรมการแสดงออก การทำกิจกรรมและผลการสอบ

**1.2 การประเมินทักษะของอาจารย์ในการใช้แผนกลยุทธ์การสอน**

1.2.1 ประเมินการสอนโดยนักศึกษาในแต่ละวิชาเมื่อสิ้นสุดภาคการศึกษา

1.2.2 ประเมินการสอนในชั้นเรียนโดยผู้ที่ได้รับมอบหมาย

**การประเมินหลักสูตรในภาพรวม**

คณะกรรมการบริหารหลักสูตรหมวดวิชาศึกษาทั่วไปประเมินผลรายวิชาจาก มคอ.3 และ มคอ.5

**การประเมินผลการดำเนินงานตามรายละเอียดหลักสูตร**

คณะกรรมการบริหารหลักสูตรหมวดวิชาศึกษาทั่วไปประเมินผลรายวิชาจาก มคอ.2

**การทบทวนผลการประเมินและการวางแผนปรับปรุง**

4.1 ประชุมระดมความคิดร่วมกันระหว่างกรรมการบริหารหลักสูตร อาจารย์ผู้สอน

เพื่อพิจารณาลักษณะเด่นของหลักสูตรและสิ่งที่จะต้องทำการปรับปรุง

4.2 ประเมินประสิทธิภาพการสอนของอาจารย์ผู้สอน และประเมินผลสัมฤทธิ์ทางการเรียนของนักศึกษา เพื่อวิเคราะห์หาวิธีการ แนวทาง ที่จะพัฒนาการจัดการเรียนการสอน